[{"text_idx": "#000000", "text": "Trafod cyflwyno mwy o ddiwrnodau hyfforddiant mewn swydd"}, {"text_idx": "#000001", "text": "Gall athrawon dderbyn diwrnod ychwanegol o hyfforddiant mewn swydd o ganlyniad i gynlluniau sydd wedi'u cyhoeddi gan y Gweinidog Addysg, Kirsty Williams."}, {"text_idx": "#000002", "text": "Pwrpas y newidiadau fyddai cynnig cefnogaeth broffesiynol i athrawon cyn bod y cwricwlwm newydd yn cael ei gyflwyno yn 2022."}, {"text_idx": "#000003", "text": "Mae'r cynlluniau'n cynnwys diwrnod ychwanegol o hyfforddiant pob blwyddyn am y tair blynedd nesaf."}, {"text_idx": "#000004", "text": "Mae ymgynghoriad ar y newidiadau yn dechrau dydd Mawrth."}, {"text_idx": "#000006", "text": "Bydd yr ymgynghoriad hefyd yn cynnwys trafodaethau yn ymwneud a\u0302 tha\u0302l athrawon a materion arweinyddiaeth."}, {"text_idx": "#000008", "text": "\"Mae'r dyddiau HMS yma, ynghyd a'r \u00a324m gafodd ei gyhoeddi ar gyfer y Dull Cenedlaethol o Ddysgu Proffesiynol, yn brawf o fuddsoddiad gwirioneddol yn y proffesiwn.\""}, {"text_idx": "#000009", "text": "Yn o\u0302l Rebecca Williams, Is-ysgrifennydd Cyffredinol UCAC: \"Byddai diwrnod o hyfforddiant mewn swydd ychwanegol y flwyddyn yn rhywfaint o help, ac yn bendant yn gam i'r cyfeiriad iawn - er y mae'n glir na fydd hynny'n ddigon yn ei hun.\""}, {"text_idx": "#000022", "text": "'Mae Portmeirion yn le sbesial'"}]